ਇੱਥੇ ਅੰਤਿਮ ਸੰਸਕਾਰ ਵੇਲੇ ਨੱਚਣ ਵਾਲੀਆਂ ਕਿਉਂ ਬੁਲਾਈਆਂ ਜਾਦੀਆਂ?\nਤਾਇਵਾਨ ਵਿੱਚ ਇੱਕ ਅਰਥੀ ਦੇ ਨਾਲ ਪੋਲ ਡਾਂਸਰਾਂ ਨੇ ਪ੍ਰਦਰਸ਼ਨ ਕੀਤਾ।

ਸਪੀਕਰਾਂ 'ਤੇ ਉੱਚੀ-ਉੱਚੀ ਆਵਾਜ਼ ਵਿੱਚ ਵਜਦਾ ਸੰਗੀਤ। ਨੱਚਣ ਵਾਲੀਆਂ ਨੂੰ ਦੇਖ ਸੀਟੀਆਂ ਮਾਰਦੇ ਲੋਕ।

ਇਹ ਰਸਮ ਚੀਨੀ ਸ਼ਹਿਰਾਂ ਦੇ ਬਾਹਰਲੇ ਹਿੱਸਿਆਂ ਅਤੇ ਪਿੰਡਾਂ ਵਿੱਚ ਵਧੇਰੇ ਦਿਖਦੀ ਹੈ।

ਚੀਨ ਵਿੱਚ ਇਸ ਸਾਲ ਦੀ ਸ਼ੁਰੂਆਤ ਵਿੱਚ ਨੱਚਣ ਵਾਲੀਆਂ (ਸਟਰਿਪਟੀਜ਼) ਦੇ ਨਾਚ ਨੂੰ ਅਰਥੀਆਂ, ਵਿਆਹਾਂ ਤੇ ਧਰਮਿਕ ਸਥਾਨਾਂ 'ਤੇ 'ਅਸ਼ਲੀਲ ਤੇ ਭੱਦਾ' ਕਹਿ ਕੇ ਰੋਕ ਲਾ ਦਿੱਤੀ ਗਈ ਹੈ।

ਇਹ ਪਹਿਲਾ ਮੌਕਾ ਨਹੀਂ ਹੈ ਜਦੋਂ ਪ੍ਰਸ਼ਾਸ਼ਨ ਨੇ ਇਸ ਰਸਮ ਨੂੰ ਰੋਕਣ ਦੀ ਕੋਸ਼ਿਸ਼ ਕੀਤੀ ਹੋਵੇ ਪਰ ਹਾਲੇ ਤੱਕ ਵਧੇਰੇ ਸਫ਼ਲਤਾ ਨਹੀਂ ਮਿਲ ਸਕੀ।

ਅੰਤਮ ਯਾਤਰਾ ਦੌਰਾਨ ਡਾਂਸਰਾਂ ਕਿਉਂ ਬੁਲਾਈਆਂ ਜਾਂਦੀਆਂ?

ਇੱਕ ਤਰਕ ਤਾਂ ਇਹ ਹੈ ਕਿ ਅਰਥੀ ਨਾਲ ਆਉਣ ਵਾਲਿਆਂ ਨੂੰ ਮਰਨ ਵਾਲੇ ਲਈ ਇੱਜ਼ਤ ਵਜੋਂ ਦੇਖਿਆ ਜਾਂਦਾ ਹੈ।

ਫੁਜੀਆਨ ਨਾਰਮਲ ਯੂਨੀਵਰਸਿਟੀ ਦੇ ਪ੍ਰੋਫੈਸਰ ਖਵਾਂਗ ਜੇਇਨਸ਼ਿੰਗ ਨੇ ਗਲੋਬਲ ਟਾਈਮਜ਼ ਨੂੰ ਦੱਸਿਆ, "ਕੁਝ ਸਥਾਨਕ ਪਰੰਪਰਾਵਾਂ ਵਿੱਚ ਉਤੇਜਕ ਨਾਚ ਨੂੰ ਮਰਨ ਵਾਲੇ ਦੀਆਂ ਜ਼ਿਆਦਾ ਔਲਾਦਾਂ ਲਈ ਦੁਆਵਾਂ ਵਜੋਂ ਦੇਖਿਆ ਜਾਂਦਾ ਹੈ।" 

ਇਸ ਨਾਚ ਨੂੰ ਪ੍ਰਜਨਣ ਦੀ ਪੂਜਾ ਵਜੋਂ ਦੇਖਿਆ ਜਾਂਦਾ ਹੈ।

ਚੀਨ ਦੀ ਸਰਕਾਰ ਵੱਲੋਂ ਅੰਤਿਮ ਸੰਸਕਾਰ ਦੇ ਸਮੇਂ ਨੱਚਣ ਵਾਲੀਆਂ ਨੂੰ ਬੁਲਾਉਣ ਤੋਂ ਰੋਕਣ ਲਈ ਸਖ਼ਤੀ ਕੀਤੀ ਜਾ ਰਹੀ ਹੈ।

ਇੱਕ ਅਸਲੀ ਵਜ੍ਹਾ ਤਾਂ ਇਹ ਹੈ ਕਿ ਨੱਚਣ ਵਾਲੀਆਂ ਨੂੰ ਬੁਲਾਉਣਾ ਅਮੀਰ ਹੋਣ ਦੀ ਨਿਸ਼ਾਨੀ ਮੰਨਿਆ ਜਾਂਦਾ ਹੈ।

ਗਲੋਬਲ ਟਾਈਮਜ਼ ਮੁਤਾਬਕ, "ਚੀਨ ਦੇ ਪੇਂਡੂ ਇਲਾਕਿਆਂ ਵਿੱਚ ਪਰਿਵਾਰ ਵਾਲਿਆਂ, ਸੋਗ ਮਨਾਉਣ ਵਾਲਿਆਂ ਦੇ ਮਨੋਰੰਜਨ ਲਈ ਗਾਇਕਾਂ, ਕਲਾਕਾਰਾਂ, ਨੱਚਣ ਵਾਲੀਆਂ, ਕਮੇਡੀਅਨਾਂ ਨੂੰ ਬੁਲਾਉਣ ਦੀ ਰਸਮ ਆਮ ਹੈ। ਇਸ ਦੌਰਾਨ ਸਾਲਾਨਾ ਆਮਦਨੀ ਤੋਂ ਕਈ ਗੁਣਾਂ ਜ਼ਿਆਦਾ ਖ਼ਰਚ ਕੀਤਾ ਜਾਂਦਾ ਹੈ।"

ਇਹ ਰਸਮ ਸ਼ੁਰੂ ਕਿੱਥੋਂ ਹੋਈ?

ਇਹ ਮੁੱਖ ਤੌਰ 'ਤੇ ਚੀਨ ਦੇ ਪੇਂਡੂ ਇਲਾਕਿਆਂ ਵਿੱਚ ਨਿਭਾਈ ਜਾਂਦੀ ਹੈ। ਇਸ ਤੋਂ ਵਧੇਰੇ ਇਹ ਤਾਇਵਾਨ ਵਿੱਚ ਦੇਖੀ ਜਾਂਦੀ ਹੈ ਜਿੱਥੋਂ ਇਹ ਸ਼ੁਰੂ ਹੋਈ ਸੀ।

ਯੂਨੀਵਰਸਿਟੀ ਆਫ਼ ਸਾਊਥ ਕੈਰੋਲੀਨਾ ਦੇ ਮਾਨਵ ਵਿਕਾਸ ਦੇ ਪ੍ਰੋਫ਼ੈਸਰ ਮਾਰਕ ਮਾਸਕੋਵਿਟਜ਼ ਨੇ ਬੀਬੀਸੀ ਨੂੰ ਦੱਸਿਆ, "ਤਾਇਵਾਨ ਵਿੱਚ ਇਸ ਰਸਮ ਨੇ 1980 ਵਿੱਚ ਲੋਕਾਂ ਦਾ ਧਿਆਨ ਆਪਣੇ ਵੱਲ ਖਿੱਚਿਆ।"

"ਤਾਇਵਾਨ ਵਿੱਚ ਤਾਂ ਇਹ ਰਸਮ ਆਮ ਹੋ ਚੁੱਕੀ ਹੈ ਪਰ ਚੀਨ ਵਿੱਚ ਸਰਕਾਰ ਇਸ ਬਾਰੇ ਸਖ਼ਤ ਹੈ ਅਤੇ ਕਈ ਲੋਕਾਂ ਨੇ ਤਾਂ ਇਸ ਬਾਰੇ ਕਦੇ ਸੁਣਿਆ ਹੀ ਨਹੀਂ ਹੈ।"

ਉੱਥੇ ਵੀ ਇਹ ਵੱਡੇ ਸ਼ਹਿਰਾਂ ਵਿੱਚ ਆਮ ਨਹੀਂ ਹੈ। ਮਾਰਕ ਮਾਸਕੋਵਿਟਜ਼ ਦਸਦੇ ਹਨ, "ਅੰਤਿਮ ਸੰਸਕਾਰ ਦੇ ਸਮੇਂ ਨੱਚਣ ਵਾਲੀਆਂ ਨੂੰ ਬੁਲਾਉਣ ਦਾ ਮਾਮਲਾ ਕਾਨੂੰਨੀ ਅਤੇ ਗੈਰ-ਕਾਨੂੰਨੀ ਗਤੀਵਿਧੀ ਦੇ ਵਿਚਕਾਰਲਾ ਕੰਮ ਹੈ। ਸ਼ਹਿਰੀ ਇਲਾਕਿਆਂ ਵਿੱਚ ਇਨ੍ਹਾਂ ਦੀ ਵਰਤੋਂ ਘੱਟ ਹੀ ਹੁੰਦੀ ਹੈ ਪਰ ਸ਼ਹਿਰਾਂ ਦੇ ਬਾਹਰਲੇ ਹਿੱਸਿਆਂ ਵਿੱਚ ਇਹ ਰਸਮ ਆਮ ਦਿਖਦੀ ਹੈ।"

ਪਿਛਲੇ ਸਾਲ ਤਾਇਵਾਨ ਦੇ ਦੱਖਣੀ ਸ਼ਹਿਰ ਜਿਯਾਈ ਵਿੱਚ ਇੱਕ ਅੰਤਿਮ ਸੰਸਕਾਰ ਵਿੱਚ 50 ਪੋਲ...\n\ntl;dr:
ਚੀਨ ਦੇ ਕੁਝ ਹਿੱਸਿਆਂ ਵਿੱਚ ਅਰਥੀ ਦੇ ਨਾਲ ਕਈ ਅਜਿਹੇ ਦ੍ਰਿਸ਼ ਦੇਖਣ ਨੂੰ ਮਿਲਦੇ ਹਨ ਜੋ ਕਿਸੇ ਨੂੰ ਵੀ ਹੈਰਾਨ ਕਰ ਦੇਣ।